Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az adózás rendjérõl szóló 1990. évi XCI. törvény (Art.) 47. § (1) bekezdése szerint „az adótitkot alapos okkal
Paragraph Index: 945

Az adózás rendjérõl szóló 1990. évi XCI. törvény (Art.) 47. § (1) bekezdése szerint „az adótitkot alapos okkal használják fel, ha adó vagy költségvetési támogatás ellenõrzését, az adóigazgatási eljárás megindítását, lefolytatását […] szolgálja, törvény elõírja vagy megengedi, […]”. A fenti esetben nem beszélhetünk az adótitok alapos okkal való felhasználásáról. Az Art. 47. § (4) e) pontja pedig arról rendelkezik, hogy „Az adóhatóság megkeresésre tájékoztatja az adótitokról […] a pénzügyminisztert, ha a tájékoztatás az adóztatáshoz, az adóztatás ellenõrzéséhez, felügyeletéhez szükséges.” Az adatok átadásának ez a szabály sem elegendõ indoka, mert a szóban forgó adatátadás semmiképpen sem tekinthetõ olyannak, amely az adóztatással kapcsolatos. A pénzügyminiszter adóhatóságokkal kapcsolatos ellenõrzési jogosítványa sem ad megfelelõ jogalapot a személyes adatok megismerésére, mivel az Art. 52. §-a szerint ez arra terjed ki, hogy „a pénzügyminiszter ellenõrzi az adóhatóságoknál az adóztatás irányítását és felügyeletét, a törvények és más jogszabályok végrehajtását, az adóztatás törvényességét és szakszerûségét, az állami adóhatóság vezetõjének az adóztatás mûködési feltételeinek kialakítására, szakszerû mûködtetésére iránymutatást, utasítást ad.” Természetesen a miniszter felügyeleti jogosítványa sem teremti meg a jogi lehetõséget a szóban forgó adattovábbításokra.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes